techiaith/cofnodycynulliad_en-cy huggingface dataset:
English: That intervention was not meant to be, so can I just remind people that they shouldn't have their mobile phones on? And that's if you're joining us virtually, as well. And if you are going to take a call, can you make sure that your mike is muted, please? That actually threw me. Alun Davies.
Welsh: Nid oedd yr ymyriad yna i fod, felly a gaf i atgoffa pobl na ddylai eu ffonau symudol fod ymlaen? Ac mae hynny yn wir os ydych chi'n ymuno â ni yn rhithwir, hefyd. Ac os ydych yn mynd i dderbyn galwad, a wnewch chi wneud yn siŵr bod eich meicroffon wedi ei dawelu os gwelwch yn dda? Mi daflodd hynny fi, mewn gwirionedd. Alun Davies.
English: Thank you very much, Deputy Presiding Officer. The Minister, in addressing the issues in Blaenau Gwent, singled out pubs and care homes as part of the cause of the outbreak in the borough. I was wondering if he could make any further comment on that and describe why or how the data explains that care homes and pubs have led to the issues that we're experiencing in Blaenau Gwent, and whether he intends to take any specific action to deal with issues around pubs and care homes because of that. There is some concern in the borough that we have these additional restrictions there, whilst pubs remain open. Does the Minister believe that there need to be additional powers taken or provided to local government to enable the public houses to be subject to further and more significant regulation if they are to remain open? I'd be grateful if the Minister could outline why he believes that shielding is not necessary in these areas. There are a number of people who've been shielding for some months this year already who feel somewhat vulnerable now that we're under additional regulations, but there is no requirement for them to shield at the moment. I'd be interested to understand the Government's thinking on that. There is a requirement -
Welsh: Diolch yn fawr iawn, Dirprwy Lywydd. Wrth fynd i'r afael â'r materion ym Mlaenau Gwent, soniodd y Gweinidog yn benodol am dafarndai a chartrefi gofal fel rhan o achos cynnydd yr haint yn y fwrdeistref. Tybed a allai wneud unrhyw sylwadau pellach ar hynny a disgrifio pam neu sut y mae'r data'n esbonio bod cartrefi gofal a thafarndai wedi arwain at y problemau yr ydym ni yn eu profi ym Mlaenau Gwent, ac a yw'n bwriadu cymryd unrhyw gamau penodol i ymdrin â phroblemau yn ymwneud â thafarndai a chartrefi gofal oherwydd hynny. Mae rhywfaint o bryder yn y fwrdeistref bod gennym ni y cyfyngiadau ychwanegol yma, tra bod tafarndai'n parhau ar agor. A yw'r Gweinidog yn credu bod angen cael pwerau ychwanegol neu eu darparu i lywodraeth leol i alluogi rheoleiddio pellach a llymach ar y tafarndai os ydyn nhw i barhau ar agor? Byddwn yn ddiolchgar pe gallai'r Gweinidog amlinellu pam y mae'n credu nad oes angen rhestrau gwarchod yn yr ardaloedd hyn. Mae nifer o bobl a fu ar restr warchod ers rhai misoedd eleni eisoes yn teimlo braidd yn agored i niwed gan ein bod ni bellach o dan reoliadau ychwanegol, ond nid yw'n ofynnol iddyn nhw warchod eu hunain ar hyn o bryd. Byddai gennyf ddiddordeb deall meddylfryd y Llywodraeth ynglŷn â hynny. Mae gofyniad -
English: - for additional testing in Blaenau Gwent as well. The Minister is aware that I've got very little confidence in the UK systems and in what the UK Government has been doing over some months, and I know that the Welsh Government has provided for mobile testing and additional testing resources in other parts of south Wales. I'd be grateful if the Minister could make a commitment for additional resources to enable additional testing to take place in Blaenau Gwent.
Welsh: - ar gyfer profion ychwanegol ym Mlaenau Gwent hefyd. Mae'r Gweinidog yn ymwybodol mai ychydig iawn o ffydd sydd gennyf yn systemau'r DU ac yn yr hyn y mae Llywodraeth y DU wedi bod yn ei wneud dros rai misoedd, a gwn fod Llywodraeth Cymru wedi darparu ar gyfer unedau profi symudol ac adnoddau profi ychwanegol mewn rhannau eraill o'r de. Byddwn yn ddiolchgar pe bai'r Gweinidog yn ymrwymo i ddarparu adnoddau ychwanegol i alluogi cynnal profion ychwanegol ym Mlaenau Gwent.
English: Diolch, Dirprwy Lywydd. Apologies for my overeagerness to come in last time - to you and to Carwyn. Thank you for your statement, Minister. What assessment has been made of the effectiveness of local lockdowns in driving down infection rates? Do you have any data on adherence rates to measures to tackle COVID-19 and how many people have been fined for breaking the rules? What support is being offered to tourist businesses in my region, many depending on seasonal trade, who will now have to cancel bookings as a result of this lockdown? And finally, Minister, how do you answer the widespread criticism of the new measures? Many people wonder why it is okay to mix with people in a pub, club or gym but not be okay to visit loved ones. So, can you explain the reasoning for this so that we, in turn, can explain to our constituents and get them to support the measures? Because without widespread public support, these measures are futile.
Welsh: Diolch, Dirprwy Lywydd. Ymddiheuriadau am fod yn rhy awyddus i ddweud fy mhwt y tro diwethaf - i chi ac i Carwyn. Diolch am eich datganiad, Gweinidog. Pa asesiad sydd wedi'i wneud o effeithiolrwydd cyfyngiadau symud lleol wrth ostwng cyfraddau heintio? Oes gennych chi unrhyw ddata ynglŷn â chyfraddau glynu wrth fesurau i fynd i'r afael â COVID-19 a faint o bobl sydd wedi cael dirwy am dorri'r rheolau? Pa gymorth sy'n cael ei gynnig i fusnesau twristiaeth yn fy rhanbarth i, lle mae llawer yn dibynnu ar fasnach dymhorol, ac y bydd yn rhaid iddyn nhw bellach ganslo archebion o ganlyniad i'r cyfyngiadau symud hyn? Ac yn olaf, Gweinidog, sut ydych chi'n ymateb i'r feirniadaeth eang o'r mesurau newydd? Mae llawer o bobl yn tybio pam y mae hi'n iawn cymysgu â phobl mewn tafarn, clwb neu gampfa ond nad yw hi'n iawn ymweld â'u hanwyliaid. Felly, a allwch chi egluro'r rhesymeg dros hyn fel y gallwn ni, yn ein tro, esbonio i'n hetholwyr a'u cael i gefnogi'r mesurau? Oherwydd heb gefnogaeth gyhoeddus eang, mae'r mesurau hyn yn ofer.
English: Minister, the UK Government is talking about a six-month period now, and I guess that's one alternative approach, rather than having lockdowns, easing the lockdowns and then reimposing them, perhaps there could be a consistent level of restriction over a longer period of time, which I think would give greater understanding and certainty to communities, and probably feed through to greater compliance. So, I'm wondering whether Welsh Government is considering that sort of approach for Wales. As far as schools are concerned, I wonder if you could say anything about Welsh Government consideration of facilitating a system where schools, pupils and staff could get tested quicker, and then the self-isolation that needs to take place if a test was negative could be shortened. That would save lost school time, which is so vitally important. Also, I wonder if you could say anything about pubs. I know that they were significant in the Newport incidence of cases, as they have been elsewhere. So, will Welsh Government consider possibly bringing the closing time down from 11 o'clock to maybe 10 o'clock or 9 o'clock, and would there be any restrictions on off-licences to make sure that there's a level playing field?
Welsh: Gweinidog, mae Llywodraeth y DU yn sôn am gyfnod o chwe mis nawr, ac rwy'n tybio mai dyna un dull amgen, yn hytrach na chael cyfyngiadau lleol, lleddfu'r cyfyngiadau ac yna eu hailosod, efallai y gallai fod cyfyngiad mwy cyson dros gyfnod hwy, a fyddai, rwy'n credu, yn rhoi mwy o ddealltwriaeth a sicrwydd i gymunedau, ac yn arwain mae'n siŵr at fwy o gydymffurfiaeth. Felly, tybed a yw Llywodraeth Cymru yn ystyried y math hwnnw o ddull ar gyfer Cymru. O ran ysgolion, tybed a allech chi ddweud unrhyw beth ynghylch sut y mae Llywodraeth Cymru yn ystyried hwyluso system lle gallai ysgolion, disgyblion a staff gael eu profi'n gyflymach, ac yna gellid cwtogi ar yr hunanynysu sydd ei angen pe bai prawf yn negyddol. Byddai hynny'n arbed colli amser o'r ysgol, sydd mor hanfodol bwysig. Hefyd, tybed a wnewch chi ddweud rhywbeth am dafarndai. Gwn eu bod yn arwyddocaol yn nifer yr achosion yng Nghasnewydd, fel y buon nhw mewn mannau eraill. Felly, a wnaiff Llywodraeth Cymru o bosib ystyried newid yr amser cau o 11 o'r gloch i 10 o'r gloch neu 9 o'r gloch efallai, ac a fyddai unrhyw gyfyngiadau ar siopau diodydd trwyddedig i wneud yn siŵr bod chwarae teg?
English: Minister, thank you for your statement. It's been reported in the media that Dr Shankar of Public Health Wales has suggested that a number of local authorities are currently being monitored and could face local restrictions. Those local authorities include both Conwy and Denbighshire, both of which straddle my constituency. I've just been looking on the Public Health Wales website and it suggests that the incidence per 100,000 of positive cases in Conwy is just 16.8 and in Denbighshire 18.4. Now, that's obviously considerably below the 25 per 100,000 threshold that generally triggers action from the Welsh Government. Can you tell us on what basis those local authorities are under special monitoring arrangements and can you also explain why there appears to be two different sets of data that are available to the Welsh Government to make their judgment? So, I understand the Welsh Local Government Association circulated some information over the past 24 hours that took a snapshot of the situation on 19 September that suggested that in Conwy, the rate was 26.4 per 100,000, which is obviously over the 25 per 100,000 threshold, and that Denbighshire's was 25.1. Yet, on the same day, Public Health Wales published figures of just 19.6 in Conwy and 16.7 in Denbighshire. Why is there such a significant discrepancy, and on what basis does the Welsh Government make the decisions in terms of further intervention and monitoring?
Welsh: Gweinidog, diolch am eich datganiad. Adroddwyd yn y cyfryngau fod Dr Shankar o Iechyd Cyhoeddus Cymru wedi awgrymu bod nifer o awdurdodau lleol yn cael eu monitro ar hyn o bryd ac y gallent wynebu cyfyngiadau lleol. Mae'r awdurdodau lleol hynny'n cynnwys Conwy a Sir Ddinbych, y mae'r ddau ohonynt yn pontio fy etholaeth. Rwyf newydd fod yn edrych ar wefan Iechyd Cyhoeddus Cymru ac mae'n awgrymu mai dim ond 16.8 o achosion cadarnhaol sydd yna fesul 100,000 yng Nghonwy ac 18.4 yn Sir Ddinbych. Nawr, mae hynny'n amlwg yn sylweddol is na'r trothwy o 25 fesul 100,000 sy'n gyffredinol yn sbarduno camau gweithredu gan Lywodraeth Cymru. A wnewch chi ddweud wrthym ni ar ba sail y mae'r awdurdodau lleol hynny o dan drefniadau monitro arbennig ac a allwch chi egluro hefyd pam y mae'n ymddangos bod dwy gyfres wahanol o ddata ar gael i Lywodraeth Cymru farnu yn eu cylch? Felly, deallaf fod Cymdeithas Llywodraeth Leol Cymru wedi dosbarthu rhywfaint o wybodaeth dros y 24 awr ddiwethaf a oedd yn cynnig cipolwg ar y sefyllfa ar 19 Medi a awgrymodd yng Nghonwy mai'r gyfradd oedd 26.4 fesul 100,000, sydd yn amlwg dros y trothwy o 25 fesul 100,000, a bod sir Ddinbych yn 25.1. Ac eto, ar yr un diwrnod, cyhoeddodd Iechyd Cyhoeddus Cymru ffigurau o ddim ond 19.6 yng Nghonwy ac 16.7 yn sir Ddinbych. Pam mae anghysondeb mor sylweddol, ac ar ba sail y mae Llywodraeth Cymru yn gwneud y penderfyniadau o ran ymyrryd a monitro pellach?
English: Thank you, Deputy Presiding Officer. [ Inaudible.]
Welsh: Diolch, Dirprwy Lywydd. [ Anhyglyw.]
English: No, I think there's something wrong. We can't hear you.
Welsh: Na, rwy'n credu bod rhywbeth o'i le. Nid ydym yn eich clywed chi.
English: Okay, sorry about that. Three quick points from me. We've got additional restrictions now on visiting people's homes, but for some people their homes, of course, are also their workplaces. So, I'm thinking of people like music instructors and so on - people come to their homes for tutoring. And other people's homes are also some people's workplaces - I'm thinking of people like mobile hairdressers. So, it would be helpful to get some clarity that these businesses can continue to operate providing protective measures are put in place. I've also had some concerns raised with me about incidents of lack of co-operation with TTP contact tracers, and reports of some people who have tested positive not being prepared to disclose their contacts. Now, given the potential seriousness of this in undermining attempts to stop the spread of the virus, do we need to consider enforcement of the requirements to disclose contacts? And my final point, Deputy Presiding Officer, is that I'm very conscious of the pressures on local authorities, who are working at capacity now in dealing with these new restrictions. So, can we see some flexibility on bodies like Estyn and Care Inspectorate Wales in terms of when scheduled inspections need to take place, and get agreement to delay where necessary for a few weeks to ensure that everyone in those sectors can concentrate on dealing with the issues related to the new restrictions, rather than preparing for inspections which, however important, are really not imperative at this point in time?
Welsh: Iawn, mae'n ddrwg gennyf am hynny. Tri phwynt cyflym gennyf fi. Mae gennym ni gyfyngiadau ychwanegol nawr o ran ymweld â chartrefi pobl, ond i rai pobl eu cartrefi, wrth gwrs, yw eu gweithleoedd hefyd. Felly, rwy'n meddwl am bobl fel hyfforddwyr cerddoriaeth ac ati - mae pobl yn dod i'w cartrefi i gael eu hyfforddi. Ac mae cartrefi pobl eraill hefyd yn weithleoedd rhai pobl - rwy'n meddwl am bobl fel trinwyr gwallt symudol. Felly, byddai'n ddefnyddiol cael rhywfaint o eglurder ynghylch gallu'r busnesau hyn i barhau i weithredu ar yr amod y rhoddir mesurau diogelu ar waith. Dygwyd rhai pryderon i fy sylw hefyd ynghylch achosion o ddiffyg cydweithredu ag olrheinwyr cyswllt y rhaglen profi, olrhain, diogelu, ac adroddiadau am rai pobl sydd wedi profi'n gadarnhaol nad ydyn nhw yn barod i ddatgelu eu cysylltiadau. Nawr, o ystyried difrifoldeb posibl hyn o ran tanseilio ymdrechion i atal lledaeniad y feirws, a oes angen inni ystyried gorfodi'r gofynion i ddatgelu cysylltiadau? A'm sylw olaf, Dirprwy Lywydd, yw fy mod yn ymwybodol iawn o'r pwysau ar awdurdodau lleol, sy'n gweithio i'r eithaf nawr i ymdrin â'r cyfyngiadau newydd hyn. Felly, a allwn ni weld rhywfaint o hyblygrwydd ar gyrff fel Estyn ac Arolygiaeth Gofal Cymru o ran pryd y mae angen cynnal arolygiadau a drefnwyd, a chael cytundeb i oedi lle bo angen am ychydig wythnosau er mwyn sicrhau y gall pawb yn y sectorau hynny ganolbwyntio ar ymdrin â'r materion sy'n gysylltiedig â'r cyfyngiadau newydd, yn hytrach na pharatoi ar gyfer arolygiadau nad ydyn nhw, waeth pa mor bwysig, yn hanfodol ar hyn o bryd?
English: Item 5 on the agenda this afternoon is a statement by the Deputy Minister for Health and Social Services: the childcare offer and support for the childcare sector. I call on the Deputy Minister for Health and Social Services, Julie Morgan.
Welsh: Datganiad gan y Dirprwy Weinidog Iechyd a Gwasanaethau Cymdeithasol yw eitem 5 ar yr agenda y prynhawn yma: y cynnig gofal plant a'r gefnogaeth i'r sector gofal plant. Galwaf ar Julie Morgan, y Dirprwy Weinidog Iechyd a Gwasanaethau Cymdeithasol.
English: I thank Jenny Rathbone for that question and for her contribution. And, of course, she's absolutely right, it's crucial for women in particular that we offer the opportunities so that they are able to work and fulfil their potential, as well as the children's potential. I think that Flying Start has been one of our flagship programmes, and it has been, from the evidence that we've seen so far, extremely successful. I know that we've all heard headteachers say, 'Oh you know if the children have come from a Flying Start background.' The speech and language provision in Flying Start has been absolutely outstanding. So, I think we know what it is that we can do, and what we have to do is look towards extending what is provided in Flying Start much more widely. It's obviously on a geographic basis and we are more flexible now in terms of trying to get outreach for opening it up to people from outside the Flying Start areas, but that is, as I see it, the key of quality provision. So, I think that we are considering ways of extending Flying Start, and I think that that is - . I absolutely agree with Jenny Rathbone that we are way behind Scandinavian countries, but we are making progress, and I think providing that high-quality early years is absolutely essential, so that children from deprived communities are able to enter school equally, and the evidence from Flying Start is that they do. So, we have got the key to it, and that's what we need to pursue.
Welsh: Diolch i Jenny Rathbone am y cwestiwn yna ac am ei chyfraniad. Ac, wrth gwrs, mae hi'n hollol gywir, mae'n hanfodol, i fenywod yn arbennig, ein bod yn cynnig y cyfleoedd fel eu bod yn gallu gweithio a chyflawni eu potensial, yn ogystal â photensial y plant. Credaf y bu Dechrau'n Deg yn un o'n prif raglenni, ac mae wedi bod, o'r dystiolaeth a welsom ni hyd yma, yn hynod lwyddiannus. Gwn ein bod i gyd wedi clywed penaethiaid yn dweud, 'O fe wyddoch chi os yw plant wedi dod o gefndir Dechrau'n Deg.' Mae'r ddarpariaeth lleferydd ac iaith yn Dechrau'n Deg wedi bod yn gwbl eithriadol. Felly, credaf ein bod yn gwybod beth y gallwn ni ei wneud, a'r hyn y mae'n rhaid inni ei wneud yw ceisio ymestyn yr hyn a ddarperir yn Dechrau'n Deg yn llawer ehangach. Mae'n amlwg ar sail ddaearyddol ac rydym yn fwy hyblyg nawr o ran ceisio cael allgymorth fel ei fod ar gael i bobl y tu allan i ardaloedd Dechrau'n Deg, ond dyna, fel y gwelaf i, yw allwedd darpariaeth o safon. Felly, credaf ein bod yn ystyried ffyrdd o ymestyn Dechrau'n Deg, a chredaf mai hynny yw - . Cytunaf yn llwyr â Jenny Rathbone ein bod ymhell y tu ôl i wledydd Llychlyn, ond rydym yn gwneud cynnydd, a chredaf fod darpariaeth blynyddoedd cynnar o ansawdd uchel yn gwbl hanfodol, fel y gall plant o gymunedau difreintiedig ddechrau yn yr ysgol yn gyfartal, a'r dystiolaeth gan Dechrau'n Deg yw eu bod yn gwneud hynny. Felly, mae gennym ni yr allwedd i hynny, a dyna y mae angen inni ei ddilyn.
English: Thank you, Deputy Minister. The next item is the coronavirus regulations. Item 8 is postponed and item 10 has been withdrawn. In accordance with Standing Order 12.24, unless a Member objects, the three motions under items 6, 7 and 9 will be grouped for debate, but with votes taken separately. I assume that there are no objections to that grouping.
Welsh: Diolch i'r Dirprwy Weinidog. Yr eitem nesaf, felly, yw'r rheoliadau coronafeirws. Mae eitem 8 wedi'i gohirio, ac eitem 10 wedi'i thynnu yn ôl. Yn unol â Rheol Sefydlog 12.24, oni bai bod Aelod yn gwrthwynebu, bydd y tri chynnig o dan eitemau 6, 7 a 9 yn cael eu grwpio ar gyfer y ddadl, ond gyda phleidleisiau ar wahân. Dwi'n cymryd nad oes neb yn gwrthwynebu y grwpio hynny.
English: I'd just like to put on the record that I believe we need to stop voting on these regulations weeks after they've been imposed. This is no longer a satisfactory state of affairs with the hybrid Plenary system we now have. The Minister himself alluded to some of the things we are voting on today in relation to raves, pilots in sports grounds, face coverings - these were all laid over a month ago, and here we are today waiting on another set of regulations that the First Minister isn't prepared to come and make a statement over. Given the impact that these regulations are going to have on every walk of life, from the economy to potentially increased deaths from cancer and those linked to economic hardship, it's imperative that we have more timely debate on these regulations, and I do hope that the Government will subscribe to this. These have already been changed and amended in some areas, the regulations we have before us. We have near enough a lockdown in parts of south Wales, and yet, today, we are voting on regulations that were laid over a month ago. So, given that, I want to put the Government and the Minister on notice that we, as Welsh Conservatives, would like to see more debate and more challenge when these regulations are laid and this lag has to come to an end. We need to get more scrutiny on the regulations. Thank you, Presiding Officer.
Welsh: Hoffwn ddweud ar goedd fy mod yn credu bod angen i ni roi'r gorau i bleidleisio ar y rheoliadau hyn wythnosau ar ôl iddyn nhw gael eu gosod. Nid yw hon bellach yn sefyllfa foddhaol gyda'r system Cyfarfod Llawn hybrid sydd gennym ni nawr. Cyfeiriodd y Gweinidog ei hun at rai o'r pethau yr ydym yn pleidleisio arnynt heddiw yng nghyswllt rêfs, cynlluniau treialu ar feysydd chwaraeon, gorchuddion wyneb - cyflwynwyd y rhain i gyd dros fis yn ôl, a dyma ni heddiw yn aros am gyfres arall o reoliadau nad yw'r Prif Weinidog yn barod i wneud datganiad arnynt. O ystyried yr effaith y bydd y rheoliadau hyn yn ei chael ar bob agwedd ar fywyd, o'r economi i farwolaethau cynyddol posib oherwydd canser ac yn gysylltiedig â chaledi economaidd, mae'n hanfodol ein bod yn cael dadl fwy amserol ar y rheoliadau hyn, ac rwy'n gobeithio y bydd y Llywodraeth yn cefnogi hyn. Mae'r rhain eisoes wedi'u newid a'u diwygio mewn rhai meysydd, y rheoliadau sydd ger ein bron. Mae gennym ni sefyllfa sydd bron yn ymdebygu i gyfyngiadau symud mewn rhannau o'r de, ac eto, heddiw, rydym yn pleidleisio ar reoliadau a gyflwynwyd dros fis yn ôl. Felly, o gofio hynny, rwyf eisiau hysbysu'r Llywodraeth a'r Gweinidog yr hoffem ni, y Ceidwadwyr Cymreig, weld mwy o ddadlau a mwy o herio pan gaiff y rheoliadau hyn eu cyflwyno a bod yn rhaid i'r oedi hwn ddod i ben. Mae angen inni gael mwy o graffu ar y rheoliadau. Diolch, Llywydd.
English: The proposal is to agree the motion under item 6. Does any Member object? [ Objection.] Yes, I see an objection, and so we defer that item until voting time. The proposal is to agree the motion under item 7. Does any Member object? [ Objection.] I see an objection once again, so we defer on that item. The next motion, therefore, under item 9: does any Member object? [ Objection.] I also hear an objection to that motion, so we defer the vote until voting time.
Welsh: Y cwestiwn yw: a ddylid derbyn y cynnig o dan eitem 6? A oes unrhyw Aelod yn gwrthwynebu? [ Gwrthwynebiad.] Oes, dwi'n gweld gwrthwynebiad, ac felly rŷn ni'n gohirio'r eitem yna tan y cyfnod pleidleisio. Y cwestiwn yw: a ddylid derbyn y cynnig o dan eitem 7? A oes unrhyw Aelod yn gwrthwynebu? [ Gwrthwynebiad.] Dwi'n gweld gwrthwynebiad unwaith eto, felly rŷn ni'n gohirio ar yr eitem yna. Y cynnig nesaf, felly, o dan eitem 9: a oes unrhyw Aelod yn gwrthwynebu? [ Gwrthwynebiad.] Dwi'n clywed gwrthwynebiad i'r cynnig yna hefyd, ac rŷn ni yn gohirio y bleidlais tan y cyfnod pleidleisio.
English: Andrew R.T. Davies. Andrew R.T. Davies. No, you don't wish to speak. That's the reason you're not unmuting yourself here. Okay. I'm assuming the Minister doesn't need to respond to nobody, so I ask if everybody is content for the motion under item 11 to be agreed. Any objection? No. So, the motion has been accepted. [ Interruption.] Oh.
Welsh: Andrew R.T. Davies. Andrew R.T. Davies. Na, dydych chi ddim yn dymuno siarad. Dyna'r rheswm nad ydych chi'n troi eich meicroffon yma. Iawn. Rwy'n tybio nad oes angen i'r Gweinidog ymateb i neb, felly gofynnaf a yw pawb yn fodlon cytuno ar y cynnig o dan eitem 11. Unrhyw wrthwynebiad? Na. Felly, mae'r cynnig wedi'i dderbyn. [ Torri ar draws.] O.
English: I did have my hand up.
Welsh: Roedd fy llaw i fyny.
English: Yes, I missed that, Gareth Bennett. I'll accept that. I'll thank the Minister for drawing - I thank the Minister for drawing that to my attention, and I'll accept that as an objection, and I will delay that vote until the voting time. Okay.
Welsh: Oedd, fe gollais i hynny, Gareth Bennett. Derbyniaf hynny. Diolch i'r Gweinidog am dynnu fy sylw - diolch i'r Gweinidog am dynnu fy sylw at hynny, a derbyniaf hynny fel gwrthwynebiad, a byddaf yn gohirio'r bleidlais honno tan y cyfnod pleidleisio. Iawn.